section_heading: Radnja
paragraph_text: Brooklyn, New York. Mario i Luigi su dva brata vodoinstalatera kojima posao u zadnje vrijeme ne ide najbolje jer se pojavila nelojalna konkurencija koju vodi podli tajkun Scapelli. Mario je realističan i snalažljiv dok je Luigi pomalo nezreo i zanima se za paranormalne teme. Jednog dana im se pokvari kombi i stanu ispred jednog dućana gdje Luigi upozna Daisy, studenticu koja vodi iskapanje kosti dinosaura, te se zaljubi u nju. Nakon spoja, ona mu ispriča da je siroče te otiđu u spilju gdje se vodi iskapanje gdje primijete Scapellijeve ljude koji su sabotirali cijevi za dovod vode. Na sreću, Mario se pojavi i popravi štetu. Ipak, Daisy tada biva oteta od dvojice ljudi koji skoče u zid koji služi kao dimenzijski portal i nestane. Luigi i Mario su isprva zbunjeni, no odluče riskirati i također skoče u zid te bivaju transportiranu u drugu dimenziju gdje vladaju ljudi čiji su preci bili dinosauri. Otkriju da su u gradu zvanom Dinohattan u kojem vlada zli diktator kralj Koopa.